Dagfest 13-05-2015 Í gjár var sera hugnalig móttøka í Klaksvík í samband við at átta vardar íbúðir, sum Bústaðir hava bygt í góðum samstarvi við Almannamáláðið og Klaksvíkar kommunu vórðu tiknar í nýtslu. Móttøkan varð hildin á loftinum í einum gomlum fjósi, sum stendur við íbúðirnar. Til samkomuna var tónleikur frá Karl Martin Samuelsen og Hans Andrias Jacobsen, umframt røður frá Jógvan Skorheim, Anniku Olsen, Andras Róin og avvarandi hjá einum leigara. Vit á Bústøðum ynskja leigarunum hjartaliga tillukku við teirra nýggja heimi, og vóna at øll fara at trívast væl!